### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 29. september 2021 har vedtaget Magistratens foranstående indstilling af 20. september 2021.

Venstres byrådsgruppe kunne tiltræde indstillingen med bemærkning om, at finansieringen bør finde sted inden for Magistratsafdelingen for Børn og Unges eget budget.

Tillægsbevilling til opførelse af klimavenligt dagtilbudsbyggeri på [adresse] i garantidistrikt [adresse].

### Resumé

Byrådet vedtog den 23. september 2020 indstillingen ”Klimavenligt dagtilbudsbyggeri i Åbyhøj, Brabrand og Mathias Lassen”. I indstillingen indgik etableringen af en firegruppes klimavenlig dagtilbudsafdeling på [adresse] i garantidistrikt [adresse] i anvisningsdistrikt Beder-Malling, med henblik på dels også fremadrettet at sikre pasningsgarantien i [adresse], dels at få erfaringer med klimavenligt dagtilbudsbyggeri.

Licitationsresultatet har sidenhen vist, at standardbeløbet for dagtilbudsbyggeri ikke er tilstrækkeligt til, at projektet kan gennemføres under de aktuelle markedsforhold. Dette skyldes, at byggebranchen generelt er præget af stigende materialepriser og stor travlhed.

For at det oprindelige projekt kan gennemføres, vil byrådet skulle afsætte yderligere 2,6 mio. kr. til opførelse af dagtilbudsafdelingen. Herefter vil den samlede anlægsramme til projektet være 17,4 mio. kr.

Dagtilbudsafdelingen forventes at stå klar til brug i 2023.

### Indstilling

Det indstilles:

At 1) der gives tillægsbevilling på 2,6 mio. kr. til anlægsbevilling på 14,1 mio. kr. til opførelse af dagtilbudsafdeling på Mallinggårdsvej finansieret af Børn- og Unges KB til særligt vanskeligt dagtilbudsbyggeri.

At 2) der gives en indtægts- og udgiftsbevilling på 0,7 mio. kr.  til anlægsbevillingen på 14,1 mio. kr. finansieret af Børn- og Unges tidligere afsatte indtægtsbevilling til klimainvesteringer på projektet.

At 3) tillægsbevillingen frigives i 2022, hvorefter den samlede resterende anlægssum for projektet fordeler sig med 8 mio. kr. i 2021 og 9,2 mio. kr. i 2022.

### Sagens forløb

16-09-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 20-09-2021 Magistraten

Fremsendes til [adresse] med bemærkning, at Magistraten i mødet den 20. september 2021 anbefaler, at byrådet tiltræder Magistratsafdelingen for Børn og Unges indstilling af 8. september 2021.

Magistraten anmoder direktørgruppen om at igangsætte en nærmere analyse af priserne på bygge- og anlægsområdet.

Bertil Bach tog forbehold for finansiering af merudgifter fra KB til særligt vanskeligt dagtilbudsbyggeri.

 29-09-2021 Aarhus Byråd

Tilbagesendes Magistratsafdelingen for Børn og Unge med bemærkning, at byrådet i sit møde den 29. september 2021 har vedtaget Magistratens foranstående indstilling af 20. september 2021.

Venstres byrådsgruppe kunne tiltræde indstillingen med bemærkning om, at finansieringen bør finde sted inden for Magistratsafdelingen for Børn og Unges eget budget.